изпраща събраните набори от данни за фактуриране на енергията (СДФЕ) на наземна система за събиране на данни (DCS). Интерфейсните протоколи и форматът на прехвърляните данни между EMS и DCS трябва да отговарят на изискванията, посочени в точка 4.2.8.2.8.4.
 (4)Тази система е подходяща за търговско мерене; определените в точка 4.2.8.2.8.3 (4) набори от данни, предоставяни от тази система, трябва да се приемат за фактуриране от всички държави членки.
 (5)номиналният ток и напрежение на системата за измерване на енергия (EMS) трябва да съответстват на номиналния ток и напрежение на електрическата влакова съставна единица; системата за измерване на енергия трябва да продължава да работи правилно при смяна между няколко системи за захранване с тягова енергия.
 (6)Данните, съхранявани в EMS, трябва да са защитени срещу загуба на захранване, а самата бордова система за измерване на енергия трябва да е защитена срещу неразрешен достъп.
 (7)Бордова функция за определяне на местоположението, която получава данни от външен източник за системата за обработка на данни (DHS), трябва да бъде осигурена в мрежи, където такава функция е необходима единствено за целите на фактурирането. При всички положения, системата EMS трябва да може да предоставя съвместима функция за определяне на местоположението. Ако функцията за определяне на местоположението е осигурена, тя трябва да отговаря на изискванията, определени в спецификацията, посочена в допълнение Й-1, индекс 116.
 (8)Елементите на системата EMS, нейната бордова функция за определяне на местоположението, описанието на обмена на данни от бордовата към наземната система, както и метрологичният контрол, включително класът на точност на функцията за измерване на енергия (EMF), трябва да са записани в техническата документация, описана в точка 4.2.12.2 на настоящата ТСОС.
 (9)В документацията по поддръжката, описана в точка 4.2.12.3 от настоящата ТСОС, трябва да e включена всяка процедура за периодична проверка, за да се осигури необходимата степен на точност на EMS по време на нейния експлоатационен период.
 4.2.8.2.8.2 Функция за измерване на енергия (EMF)
 (1)Функцията за измерване на енергията (EMF) трябва да осигурява измерването на напрежението и тока, изчисляването на енергията, а също и генерирането на данни за енергията.
 (2)Данните за енергията, генерирани от функцията за измерване на енергия, трябва да са с еталонен времеви период от 5 минути, определен от универсалното координирано време (UTC) в края на всеки еталонен период; с начало на времевия отчет от 00:00:00; допуска се използването на по-кратък период на измерване, ако данните могат да бъдат агрегирани на борда до 5-минутен еталонен период.
 (3)Грешката на EMF при измерването на активната енергия трябва да е в съответствие с точки 4.2.3.1 до 4.2.3.4 на спецификацията, посочена в допълнение Й-1, индекс 117.
 (4)Върху всяко устройство, съдържащо една или повече функции за измерване на енергия, трябва да са обозначени: метрологичният контрол и класът му на точност съгласно означенията на класовете, посочени в спецификацията, определена в точки 4.3.3.4, 4.3.4.3 и 4.4.4.2 от спецификацията, посочена в допълнение Й-1, индекс 117.
 (5)Оценката на съответствието на грешката е посочена в точка 6.2.3.19а.
 4.2.8.2.8.3 Система за обработка на данни (DHS)
 (1)Системата за обработка на данни (DHS) генерира набор от събрани данни, предназначени за целите на фактурирането на енергията, като комбинира данни от